《颂一首》
宋代·释道颜

唤似一物非他物，天上天下出还没。
道是无来常现前，道是有来寻不得。
说有说无俱妄想，长安大道平如掌。
昨夜清寒惊觉时，手爪元来会抓痒。

作者简介：释道颜（一○九四～一一六四），号卐庵，俗姓鲜于，潼川府飞乌（今四川射洪西南）人。少依净安谏律师试经得度。南游遍扣耆宿，及悟还蜀。后依大慧宗杲禅师，分座径山。迁住无为，荐福及报恩，晚居东林。孝宗隆兴二年圆寂，年七十一。为南岳下十六世，径山大慧宗杲禅师法嗣。《嘉泰普灯录》卷一八、《五灯会元》卷二○有传。　释道颜诗，以《古尊宿语录》所收《东林和尚颂古》编为第一卷，《嘉泰普灯录》等书所收，合编为第二卷。